CELEX: 62019TN0824
Language: fi
Date: 2019-12-02 00:00:00
Title: asia T-824/19: Kanne 2.12.2019 – RY v. komissio

3.2.2020   
            
            
               FI
            
            
               Euroopan unionin virallinen lehti
            
            
               C 36/37
            
         
      Kanne 2.12.2019 – RY v. komissio
      (asia T-824/19)
      (2020/C 36/45)
      Oikeudenkäyntikieli: ranska
      
         Asianosaiset
      
      
         Kantaja: RY (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 10.4.2019 tehdyn komission päätöksen irtisanoa kantajalla oleva muuhun henkilöstöön sovellettavien palvelussuhteen ehtojen 2 artiklan c alakohdassa tarkoitettu väliaikaisen toimihenkilön työsopimus ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan rikkomiseen. Kantaja väittää tältä osin, että komission olisi pitänyt siirtää hänet takaisin yksiköihin 10.1.2019 annetun tuomion RY v. komissio (T-160/17, EU:T:2019:1) johdosta
               
            
                  2)
               
               
                  Toinen kanneperuste, joka perustuu kuulluksi tulemista koskevan oikeuden loukkaamiseen siltä osin kuin kantajalle ei ole annettu mahdollisuutta esittää hyödyllisesti huomautuksiaan ja vaikuttaa kyseessä olevaan päätöksentekomenettelyyn.
               
            
                  3)
               
               
                  Kolmas kanneperuste, joka perustuu harkintavallan väärinkäyttöön siitä syystä, että riidanalainen päätös on tehty pelkästään, jotta yksinomaan kantajan työsopimuksen irtisanomisen vahvistava päätös vaikuttaisi lailliselta.
               
            
                  4)
               
               
                  Neljäs kanneperuste, joka perustuu asiakirjoihin tutustumista koskevan oikeuden loukkaamiseen. Kantaja väittää tältä osin, ettei niiden sen toistuvasti esittämien pyyntöjen johdosta, jotka koskevat komission jäsenen kabinetin sekä henkilöstöhallinnon ja turvallisuuden pääosaston välillä 10.1.2019 annetun tuomion RY v. komissio (T-160/17, EU:T:2019:1) johdosta vaihdettujen asiakirjojen toimittamista, ole ryhdytty mihinkään toimenpiteisiin.